da en en en fr de da id da nb da da da da nb en da da da da da da da da da nb da da da nb en en
Rekorderne røg, men intet DM - Svanholm Cricketklub
Fredag d. 30. september 2016 kl. 07:09 af Henrik Pfaff
Det blev ikke til noget lilleput-DM i år. Havde en af vore bedstes familie ikke valgt at tage til Pakistan, da stævnet skulle begynde, kan man aldrig vide, for vi var ikke langt fra – selv uden Lucky Ali – i semifinalen mod Ishøj. Men det der vil blive stående er Musa Mahmoods scoringsrekord.
I kampen om bronze valgte AB’s anfører mod trænerens ordre at gå i marken, da han vandt lodtrækningen. Det kom han til at fortryde.
Svanholm scorede 267 for 4 fald. Musa Mahmood scorede 146. Han slog dermed Svanholms – og formentlig DCF’s - hidtidige lilleputcricket-scoringsrekord sat af Michael Mortensen, der for 43 år siden i 1973 lavede 129 mod Viborg. Derudover har Mads Henriksen (126 mod Husum i 2010), Thomas Hansen ( 109 i 1988 mod Glostrup), Michael Mortensen – igen (105 mod Glostrup i 1973), Søren Vestergård (104 i 1984 mod Køge) og Jesper Jensen (103 i 1992) scoret lilleputcenturies.
Jønsson ynder at fortælle historien fra Viborg-kampen. Den blev spillet inden, der var noget, der hed overbegrænset cricket. Viborg havde 189 for 3 gærder på Brøndbyøster Skole og der var gået en pæn del af den tilladte tid. Jønsson overtalte derfor Viborgs leder til at lukke, for som Jønsson sagde, at give dem tid til at få Svanholm ud, så de ikke skulle spille om en anden dag.
Musa Mahmood batter sammen med Adyan Hussain
Musa Mahmood takker for jublen over sit century
Og det gjorde Viborg – og Svanholms åbnere Michael Mortensen og Jonny Petersen lavede pointene i god tid før slut – uden at gå.
Michael var et Gudsbenådet boldtalent. Han kunne alt, der havde med idræt at gøre. Da vi fik ham til at spille cricket, ringede trænerne fra hans tidligere idrætsgrene (blandt andet gymnastik og fodbold) for at få ham til at vende tilbage.
Vi havde dog ikke glæde af ham så længe, fordi der var større fremtidsudsigter i tennis, hvor han blev en af verdens førende doublespillere – og han er nu tenniskommentator og tidligere træner for Caroline Wozniacki. Til gengæld fortsatte hans storebror Ole Mortensen, men det er en anden historie.
Vi var blevet nr. 2 i den indledende turnering og skulle derfor i semifinalen møde nr. 3 Ishøj. Musa Mahmood mødte dommer Thomas Kentorps frygtindgydende finger, da han havde lavet 46, keeper Adyan Hussain gjorde sig virkelig umage og tøjlede sine aggressive lyster og producerede 36, men alligevel havde vi kun 124, da sidstegærdet kom sammen.
Her satte den lovende venstrehåndkaster Subhan Ur-Rehman personlig scoringsrekord med 17 og vi fik hævet til 160, før det var slut.
Ishøj havde 138 for 5 – og halen plejer at være lang på et lilleputhold, der kun består af 9 spillere, men vi var også løbet tør for kastere, så Ishøj passerede for 5 gærder. Musa Mahmood 2 for 19.
I kampen om bronze spillede vi mod AB, der manglede to af deres bedste. Vi havde til gengæld Lucky med, men det var jo for sent.
Scoren på 267 er lilleputscoringsrekord formentlig i alle sammenhænge. Der blev hævdet, at Musa Mahmoods halvleg på 146 var stort set chancefri. Uanset hvad man kan sige om modstanderen er det et helt usædvanligt talent, der spiller sig til 146. 21 firere og en sekser. Lucky Ali (30) åbnede med Lucky og forlod ham ved 133, tredjemanden Adyan Hussain lavede også 30 og gik som andetgærde ve 206 og Musa gik på næstsidst bold.
AB svarede med 71, Harris Raswan og Awais Baig hver 2 for 13.
Spillerne flokkes om deres normale træner Saif Ahmad, der var ovre i en pause fra landsholdets kamp mod et Select XI,
hvor han i øvrigt lavede 81 !!
Vi havde hele 14 lille- og miniputter med til Glostrup, hvor finalestævnet blev spillet. Man må gerne spille med 2 udskiftere, så vikartræner Said Alam (vikarierende for den sædvanlige Saif Ahmad) , der står yderst til højre havde sit hyr med at få dem alle i spil på et lilleputhold, hvor der kun må bruges 9 mand i marken.
Spillerne : Øverst fra venstre: Adyan Hussain ( keeper), Musa Mahmood (anf.), Taemur Baig, Bilal Hassan, Subhan Ur-Rehman, Lucky Ali, Sami Ullah Ahmed. Knælende Saif Alam, Ahsen Reman, Elias Muazzam, Awais Baig, Ahmed Raza og Haris Raswan